
Projektas

LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2001 M. GEGUŽĖS 22 D. NUTARIMO NR. 594 „DĖL TESTAMENTŲ REGISTRO REORGANIZAVIMO IR TESTAMENTŲ REGISTRO NUOSTATŲ PATVIRTINIMO“ PAKEITIMO

2020 m.               d. Nr. 
Vilnius

Lietuvos Respublikos Vyriausybė nutaria:
. Pakeisti Lietuvos Respublikos Vyriausybės 2001 m. gegužės 22 d. nutarimą Nr. 594 „Dėl Testamentų registro reorganizavimo ir Testamentų registro nuostatų patvirtinimo“ ir jį išdėstyti nauja redakcija (Testamentų registro nuostatai nauja redakcija nedėstomi):
„LIETUVOS RESPUBLIKOS VYRIAUSYBĖ

NUTARIMAS
DĖL TESTAMENTŲ REGISTRO NUOSTATŲ PATVIRTINIMO

Vadovaudamasi Lietuvos Respublikos civilinio kodekso 5.32 straipsnio 1 dalimi, Lietuvos Respublikos valstybės informacinių išteklių valdymo įstatymo 18 straipsnio 2 dalimi, 20 straipsnio 1 dalimi ir atsižvelgdama į 2012 m. liepos 4 d. Europos Parlamento ir Tarybos reglamentą (ES) Nr. 650/2012 dėl jurisdikcijos, taikytinos teisės, teismo sprendimų paveldėjimo klausimais pripažinimo ir vykdymo bei autentiškų dokumentų paveldėjimo klausimais priėmimo ir vykdymo bei dėl Europos paveldėjimo pažymėjimo sukūrimo, Lietuvos Respublikos Vyriausybė nutaria:
Patvirtinti Testamentų registro nuostatus (pridedama).“
. Pakeisti nurodytu nutarimu patvirtintus Testamentų registro nuostatus:
. Pakeisti 5 punktą ir jį išdėstyti taip:
„. Pagrindinės Nuostatuose vartojamos sąvokos apibrėžtos 1972 m. gegužės 16 d. Konvencijoje dėl testamentų registravimo sistemos sukūrimo (toliau – Konvencija), Reglamente (ES) 650/2012, Lietuvos Respublikos civiliniame kodekse, Lietuvos Respublikos valstybės informacinių išteklių valdymo įstatyme.“ 
. Pakeisti 6 punktą ir jį išdėstyti taip:
„. Registras tvarkomas vadovaujantis Konvencija, Reglamentu (ES) 650/2012, Lietuvos Respublikos civiliniu kodeksu, Lietuvos Respublikos valstybės informacinių išteklių valdymo įstatymu, Lietuvos Respublikos asmens duomenų teisinės apsaugos įstatymu, Lietuvos Respublikos notariato įstatymu, Nuostatais ir registro valdytojo ir (ar) registro tvarkytojo patvirtintomis taisyklėmis.“
. Pripažinti netekusiu galios 13.4 papunktį.
. Papildyti 481 punktu:
„. Už testamento įregistravimą (išregistravimą), pareiškimo dėl palikimo priėmimo padavimo ne palikimo atsiradimo vietos notarui fakto, pareiškimo dėl palikimo atsisakymo padavimo ne palikimo atsiradimo vietos notarui fakto, palikimo priėmimo fakto ir palikimo atsisakymo fakto įregistravimą, duomenų keitimo, žymos apie paveldėjimo bylos išsiuntimą kitam notarui, papildomo paveldėjimo teisės liudijimo išdavimą, paveldėjimo teisių perleidimą, taip pat apie Europos paveldėjimo pažymėjimo išdavimo faktą įrašymą registre mokamas Lietuvos Respublikos Vyriausybės nustatyto dydžio atlyginimas. Atlyginimo mokėjimo tvarką nustato registro tvarkytojas. Neatlygintinai šiame punkte nurodyti objektai registre registruojami Lietuvos Respublikos valstybės informacinių išteklių valdymo įstatymo nustatytais atvejais.“
. Pakeisti 68 punktą ir jį išdėstyti taip:
„. Registro duomenys teikiami teikiant registro išrašus ir užsakomuosius registro duomenų rinkinius.“
. Pakeisti 74 punktą ir jį išdėstyti taip:
„. Pagal registro tvarkytojo ir duomenų gavėjų sudarytas sutartis (daugkartinio teikimo atveju), kuriose nurodytas konkretus, apibrėžtas ir teisėtas registro duomenų naudojimo tikslas, registro duomenų teikimo ir gavimo teisinis pagrindas, sąlygos ir tvarka, teikiamų registro duomenų apimtis, registro duomenys teikiami elektroniniu būdu. Duomenų gavėjas, kuriam duomenys teikiami elektroniniu būdu pagal duomenų teikimo sutartį, norintis gauti registre suteiktų paslaugų išklotinę, turi pateikti registro tvarkytojui rašytinį prašymą ir sumokėti Lietuvos Respublikos Vyriausybės nustatyto dydžio atlyginimą.“
. Pakeisti 80 punktą ir jį išdėstyti taip:
„. Registro duomenys teikiami atlygintinai. Atlyginimo už registro duomenų teikimą dydžius nustato Lietuvos Respublikos Vyriausybė. Atlyginimo mokėjimo tvarką nustato registro tvarkytojas. Registro tvarkytojas registro duomenis neatlygintinai teikia Lietuvos Respublikos valstybės informacinių išteklių valdymo įstatymo o užsienio valstybių nacionalinėms įstaigoms – Konvencijoje nustatytais atvejais.“
. Šis nutarimas įsigalioja 2020 m. spalio 1 d. 

